Anexă la Hotărârea Consiliului Local nr. 55 din27 11 2025 
R E G U L A M E N T U L 
privind organizarea și desfășurarea activităților comerciale și 

a serviciilor de piață pe teritoriul comunei Gruia 
Art. 1. - Prezentul Regulament este întocmit în baza Ordonanței Guvernului  nr. 99/2000 privind comercializarea produselor și serviciilor de piață, republicată, a Hotărârii Guvernului nr. 333/2003 pentru aprobarea Normelor metodologice de aplicare a Ordonanței Guvernului nr. 99/2000 privind comercializarea produselor și serviciilor de piață, a Hotărârii Guvernului nr. 348/2004 privind exercitarea comerțului cu produse și servicii de piață în unele zone publice, a Legii nr. 61/1991, pentru sancționarea faptelor de încălcare a unor norme de conviețuire socială, a ordinii și liniștii publice, republicată,  a Legii nr. 227/2015 privind Codul fiscal, a Ordonanța de urgență nr. 57/2019 privind Codul administrativ, iar scopul lui este de a asigura un cadru organizatoric necesar desfășurării de activități economice în condiții de protecție optimă a consumatorilor și de concurenta loială a operatorilor economici.

Art. 2. - Desfășurarea activităților comerciale și a serviciilor de piață pe teritoriul comunei Gruia se poate face numai în baza Autorizației/acordului de funcționare, emise de primarul comunei Gruia , prin compartimentul  de specialitate din aparatul de specialitate al primarului comunei.  

Art. 3. - Prin „activități comerciale și servicii de piață” se înțeleg:

a)  comerțul cu ridicata desfășurat în spații comerciale;
b)  comerțul cu amănuntul desfășurat în spații comerciale;
c)  serviciile de alimentație publică;
d)  prestările de servicii;
e)  comerțul desfășurat în zone publice (piețe, târguri și în alte locuri publice).
Art. 4. - Autorizația/acordul de funcționare reprezintă actul administrativ emis de către primarul comunei Gruia , prin compartimentul de specialitate , prin care se reglementează desfășurarea de către operatorii economici a activităților comerciale și a serviciilor de piață pe raza comunei Gruia .

Art. 5. - (1) Operatorii economici (societăți, întreprinderi individuale, întreprinderi familiale și persoane fizice autorizate) vor solicita Autorizație/acord de funcționare pentru fiecare punct de lucru unde desfășoară activitate.
(2) Nu este necesară obținerea Autorizației/acordului de funcționare pentru sediile sociale ale operatorilor economici și pentru sediile în care se desfășoară exclusiv activitate de birou, fără a implica activitate cu publicul.

Art. 6. - Taxele pentru eliberarea Autorizației/acord de funcționare se achită integral, anticipat eliberării acesteia, indiferent de perioada rămasă din anul fiscal respectiv.

Art. 7. - Documentația necesară pentru obținerea Autorizației/acord de funcționare este:

a) cerere pentru obținerea autorizației/acordului de funcționare și avizare program de funcționare;
b) copie după documentele de înființare și înregistrare ale operatorului economic conform legislației în vigoare;
c) certificatul de înregistrare pentru punctul de lucru ce urmează a fi autorizat;

d) copie după actul care atestă posesia legală a spațiului în care se desfășoară sau urmează să se desfășoare activitatea (act de proprietate, contract de închiriere, contract de comodat, etc.;

e) copie după actul de identitate al reprezentantului legal;

f) copii autorizații care stau la baza funcționării (autorizație sanitară; sanitar veterinară; licențe; mediu; PSI; contract salubrizare);
g) chitanța taxă autorizare.

Art. 8. - Cerințele în baza cărora se vor elibera Autorizațiile/acordurile de funcționare pentru operatorii  economici care își desfășoară activitatea pe raza comunei Gruia, sunt:
a) corelarea desfășurării activității comerciale cu structura de vânzare, prin respectarea reglementărilor în vigoare privind sectorizarea raioanelor de vânzare a produselor;
b) asigurarea reparării, zugrăvirii și întreținerii fațadei clădirii în care se desfășoară activitatea;
c) asigurarea amenajării și menținerii în stare corespunzătoare a vitrinelor magazinelor și atelierelor, cu respectarea regulilor estetice, de curățenie și iluminat;
d) respectarea prevederilor legale în materie de urbanism cu privire la construcțiile, modificările construcțiilor sau amenajările care se fac pentru deschiderea punctului de lucru;
e)  desfășurarea unei activități economice civilizate, cu respectarea unor condiții minime de protecție a vieții, sănătății, securității și intereselor economice ale clienților, precum și a mediului;
f) îndeplinirea cerințelor profesionale de către personalul angajat pentru exercitarea de activități comerciale cu produse din sectorul alimentar și de alimentație publică (absolvirea unui curs de specialitate pentru comercializarea de produse alimentare și de alimentație publică, organizat conform legislației în vigoare sau dovada desfășurării a cel puțin 2 ani de activitate profesională de comercializare de produse alimentare si de alimentație publică și absolvirea unui curs de noțiuni fundamentale de igienă;
g)  respectarea ordinii și liniștii publice;
h) păstrarea curățeniei în jurul unității, inclusiv curățirea zăpezii și gheții de pe trotuarele învecinate și în locurile de parcare pe care le folosesc;
i) comunicarea în cererea de obținere a Autorizației/acordului de funcționare a programului de funcționare al unității, precum si afișarea și respectarea acestui program.

Art. 9. - PROGRAMELE DE FUNCȚIONARE ale operatorilor  economici care desfășoară activitate comercială si servicii de piață, pe raza comunei  Gruia, se stabilesc, după cum urmează:
a) unități comerciale cu profil alimentar: între orele 6 - 24 sau NON STOP;
b) unități comerciale cu profil nealimentar și a serviciilor de piață: între orele 8 - 22;

c) unități de alimentație publică (baruri, restaurante): între orele: 8 -24, sau NON STOP;
d) unități de alimentație publică cu program distractiv (internet-cafe, discotecă, spații unde se organizează mese festive): între orele 8 - 01, cu respectarea ordinii și liniștii publice.
Art. 10 - (1) În unitățile de alimentație publică de pe raza comunei Gruia,  funcționarea programului muzical va fi limitat la ora 22°°.
(2)      Pot desfășura program muzical după ora 22°° numai unitățile care au acordul expres al Primarului comunei Gruia. Acest acord se va elibera pentru funcționarea unităților de tipul discotecilor, unităților care organizează manifestări (acțiuni) cu caracter festiv (nunti, botezuri, etc.);
(3)  Modificarea programului de funcționare, a adresei, a obiectului de activitate sau orice modificări, vor fi anunțate la compartimentului de specialitate , din aparatul de specialitate al primarului comunei, în acest caz eliberându-se Autorizație/acordul de funcționare în noile condiții.
Art. 11. - Unitățile de prestări servicii vor obține Autorizație/acord de funcționare numai dacă spațiul în care se desfășoară activitatea este propice pentru desfășurarea activității solicitate.

Art. 12. - (1) Desfășurarea de activități comerciale pe domeniul public și privat al comunei Gruiase face numai pe amplasamentele stabilite de consiliul local.
(2) Pe domeniul public și privat al comunei  Gruia se pot desfășura următoarele activități:
a)  comerț de mic detaliu (comercializarea de flori, ziare, cărți, reviste, produse specifice sărbătorilor tradiționale, alte produse comercializate cu ocazia festivalurilor);
b)  comerț de întâmpinare care constă în comercializarea produselor unităților comerciale în imediata vecinătate a acestora (băuturi răcoritoare, înghețată, produse de panificație și patiserie);
c)  alimentație publică desfășurată pe terase sezoniere ale unităților de alimentație publică;
d)  spectacole, festivaluri, manifestări cultural - artistice si sportive;
e)  campanii promoționale.
Art.13 - (1) Pe raza comunei Gruia se interzice:
a) desfacerea de băuturi alcoolice neîmbuteliate, la mese, tarabe, tonete, chioșcuri sau orice alte forme care nu au spatii de deservire interioară, cu excepția activității în piețele autorizate;
b) amplasarea de rulote sau corturi în vederea practicării de comerț, în afara locurilor stabilite de Consiliul Local al comunei Gruia.
(2) Fac excepție de la prevederile alin.(1) activitățile comerciale desfășurate cu ocazia sărbătorilor tradiționale și a festivalurilor organizate cu acordul autorității administratei publice locale.

Art. 14. - Taxele pentru eliberarea autorizațiilor /acord de functionare   se stabileste  la  suma de  1000 lei pentru o suprafata  pana  la 500 mp si  2000  lei pentru  suprafete mai mari de 500  mp 
Art. 15. - Autorizațiile de funcționare pentru spatii comerciale/prestări servicii și activități comerciale în piață se eliberează pentru perioada unui an calendaristic, fiind valabile numai cu viză anuală;

a) taxa pentru viza  anuala   a autorizației/acordului  de funcționare se stabilește în suma de 100 lei/an.

b) taxa  pentru eliberarea  autorizației  pentru comercianții  care desfășoară activitate potrivit  clasificării CAEN-561 restaurante, 563-baruri și 932-alte activități recreative și distractive sunt cele prevăzute  în  Hotărârea Consiliului 
c) anual, prin hotărârea consiliului local privind impozitele si taxele locale, se vor stabili  valorile taxei pentru autorizare, a taxei pentru viza anuala  si a celei pentru  modificarea orarului de funcționare. 

Art. 16. - Următoarele fapte săvârșite de agenții economici constituie contravenții și se sancționează după cum urmează:
a) desfășurarea de activități comerciale și servicii de piață pe raza comunei Gruia, fără a deține Autorizație/acord de funcționare, se sancționează cu amendă contravențională de la 200 la 500 lei.

b) neanunțarea imediată a Primăriei, prin compartimentul impozite și taxe locale, cu privire la modificarea obiectului de activitate și a oricăror date de identificare ale agentului economic se sancționează cu amendă contravențională de la 200 la 400 lei.
c) nerespectarea programului de funcționare înscris în Autorizația/acord de funcționare se sancționează cu amendă contravențională de la 200 la 1000 lei;
d) funcționarea programului muzical după ora 22°°, fără acordul Primarului comunei Gruia, se sancționează cu amendă contravențională de la 500 la 1.500 lei;

Art. 17. - Constatarea și sancționarea contravențiilor prevăzute la art. 16 , lit. (a), (b), și (c) se face de către Primarul comunei Gruia, prin împuterniciți. 

Art. 18. - Contravenientul poate achita în termen de 48 ore de la data încheierii procesului verbal de contravenție ori, după caz, de la data comunicării acestuia, jumătate din minimul amenzii prevăzute pentru contravenția săvârșită ,agentul constatator făcând mențiunea expresă despre această posibilitate în procesul verbal.
Art. 19. - Contravențiilor prevăzute în prezenta hotărâre le sunt aplicabile prevederile Ordonanței Guvernului României nr. 2/2001 privind regimul juridic al contravențiilor, cu modificările și completările ulterioare.
Art. 20. - (1) În cazul în care se încalcă în mod repetat dispozițiile legale privind liniștea și ordinea publică, precum și în cazul nerespectării în mod repetat a clauzelor prevăzute în Autorizația/acord de funcționare, primarul comunei Gruia, prin împuterniciți, poate suspenda acest acord pe o perioadă de până la 30 de zile.

(2) Nerespectarea măsurii de suspendare prevăzută la alineatul (1) duce la anularea Autorizației/acord de funcționare, prin emiterea de către primarul comunei a unei dispoziții în acest sens.

Art. 21. - Acordurile și autorizațiile de funcționare vor fi eliberate anual numai la achitarea integrala  a sumei datorate pentru eliberarea acestora.
Art. 22. - Tabelul cu clasificarea activităților comerciale din economia națională este prevăzut în anexa nr. 1 la prezentul regulament.

Art. 23. - Formulare utilizate pentru aplicarea regulamentului sunt prevăzute în anexele nr. 2-7.

Art. 24. -  Anexele 1-7, fac parte integranta din prezentul regulament.

Art. 25. - În situația apariției unor acte normative cuprinzând dispoziții imperative, prezentul Regulament se considera ca adoptat de drept, cuprinzător acestor prevederi.

PRESEDINTE DE SEDINTA 

SECRETAR GENERAL UAT  GRUIA
Stoica Mantu                                                          Vulpe Pica Mariana                                         


 Anexa nr. 1 la Regulament 
TABEL
cu clasificarea activităților din economia națională  

	
	
	

	
	Cod CAEN1)
	Denumirea activității

	
	5010
	Comerț cu autovehicule

	
	5020
	Întreținerea și repararea autovehiculelor (fără reparații executate în întreprinderi organizate de tip industrial)

	
	5030
	Comerț cu piese și accesorii pentru autovehicule

	
	5040
	Comerț cu motociclete, piese și accesorii aferente, și reparații

	
	5050
	Comerț cu amănuntul al carburanților pentru autovehicule

	
	5122
	Comerț cu ridicata al florilor și al plantelor

	
	5131
	Comerț cu ridicata al fructelor și legumelor

	
	5132
	Comerț cu ridicata al cărnii și produselor din carne

	
	5133
	Comerț cu ridicata al produselor lactate, ouălor, uleiurilor și grăsimilor comestibile

	
	5134
	Comerț cu ridicata al băuturilor

	
	5135
	Comerț cu ridicata al produselor din tutun

	
	5136
	Comerț cu ridicata al zahărului, ciocolatei și produselor zaharoase

	
	5137
	Comerț cu ridicata cu cafea, ceai, cacao și condimente

	
	5138
	Comerț cu ridicata, specializat, al altor alimente, inclusiv pește, crustacee și moluște

	
	5139
	Comerț cu ridicata, nespecializat, de produse alimentare, băuturi și tutun

	
	5141
	Comerț cu ridicata al produselor textile

	
	5142
	Comerț cu ridicata al îmbrăcămintei și încălțămintei

	
	5143
	Comerț cu ridicata al aparatelor electrice și de uz gospodăresc, al aparatelor de radio și televizoarelor

	
	5144
	Comerț cu ridicata al produselor din ceramică, sticlărie, tapete și produse de întreținere

	
	5145
	Comerț cu ridicata al produselor cosmetice și de parfumerie

	
	5146
	Comerț cu ridicata al produselor farmaceutice

	
	5147
	Comerț cu ridicata al altor bunuri de consum, nealimentare, n.c.a.

	
	5151
	Comerț cu ridicata al combustibililor solizi, lichizi și gazoși și al produselor derivate

	
	5153
	Comerț cu ridicata al materialului lemnos și de construcții

	
	5154
	Comerț cu ridicata al echipamentelor și furniturilor, de fierărie pentru instalații sanitare și de încălzire

	
	5155
	Comerț cu ridicata al produselor chimice

	
	5156
	Comerț cu ridicata al altor produse intermediare

	
	5185
	Comerț cu ridicata al altor mașini și echipamente de birou

	
	5188
	Comerț cu ridicata al mașinilor, accesoriilor și uneltelor agricole, inclusiv al tractoarelor

	
	5190
	Comerț cu ridicata al altor produse

	
	5211
	Comerț cu amănuntul în magazine nespecializate, cu vânzare predominantă de produse alimentare, băuturi și tutun

	
	5212
	Comerț cu amănuntul în magazine nespecializate, cu vânzare predominantă de produse nealimentare

	
	5221
	Comerț cu amănuntul al fructelor și legumelor proaspete

	
	5222
	Comerț cu amănuntul al cărnii și al produselor din carne

	
	5223
	Comerț cu amănuntul al peștelui, crustaceelor și moluștelor

	
	5224
	Comerț cu amănuntul al pâinii, produselor de patiserie și produselor zaharoase

	
	5225
	Comerț cu amănuntul al băuturilor

	
	5226
	Comerț cu amănuntul al produselor din tutun

	
	5227
	Comerț cu amănuntul, în magazine specializate, al produselor alimentare

	
	5231
	Comerț cu amănuntul al produselor farmaceutice

	
	5232
	Comerț cu amănuntul al articolelor medicale și ortopedice

	
	5233
	Comerț cu amănuntul al produselor cosmetice și de parfumerie

	
	5241
	Comerț cu amănuntul al textilelor

	
	5242
	Comerț cu amănuntul al îmbrăcămintei

	
	5243
	Comerț cu amănuntul al încălțămintei și articolelor din piele

	
	5244
	Comerț cu amănuntul al mobilei, al articolelor de iluminat și al altor articole de uz casnic

	
	5245
	Comerț cu amănuntul al articolelor și aparatelor electro-menajere, al aparatelor radio și televizoarelor

	
	5246
	Comerț cu amănuntul al articolelor de fierărie, cu articole din sticlă, cu cele pentru vopsit

	
	5247
	Comerț cu amănuntul al cărților, ziarelor și articolelor de papetărie

	
	5248
	Comerț cu amănuntul, în magazine specializate, al altor produse n.c.a.

	
	5250
	Comerț cu amănuntul al bunurilor de ocazie vândute prin magazine

	
	5261
	Comerț cu amănuntul prin corespondență

	
	5262
	Comerț cu amănuntul prin standuri în piețe

	
	5263
	Comerț cu amănuntul care nu se efectuează prin magazine

	
	5271
	Reparații de încălțăminte și ale altor articole din piele

	
	5272
	Reparații de articole electrice de uz gospodăresc

	
	5273
	Reparații de ceasuri și bijuterii

	
	5274
	Alte reparații de articole personale n.c.a.

	
	5530
	Restaurante

	
	5540
	Baruri

	
	5551
	Cantine

	
	5552
	Alte unități de preparare a hranei

	
	7020
	Închirierea și subînchirierea bunurilor imobiliare proprii sau închiriate

	
	7032
	Administrarea imobilelor pe bază de tarife sau contract

	
	7110
	Închirierea autoturismelor și utilitarelor de capacitate mică

	
	7133
	Închirierea mașinilor și echipamentelor de birou, inclusiv a calculatoarelor

	
	7140
	Închirierea bunurilor personale și gospodărești n.c.a.

	
	7250
	Întreținerea și repararea mașinilor de birou, de contabilizat și a calculatoarelor

	
	7470
	Activități de întreținere și curățare a clădirilor

	
	7481
	Activități fotografice

	
	7485
	Activități de secretariat și traducere

	
	9301
	Spălarea, curățarea și vopsirea textilelor și blănurilor

	
	9302
	Coafură și alte activități de înfrumusețare

	
	9303
	Activități de pompe funebre și similare

	
	9304
	Activități de întreținere corporală

	
	9305
	Alte activități de servicii personale n.c.a.

	
	9500
	Activități ale personalului angajat în gospodării particulare


   1) Conform Hotărârii Guvernului nr. 656/1997 privind aprobarea Clasificării activităților din economia națională - CAEN, publicată în Monitorul Oficial al României, Partea I, nr. 301 și 301 bis din 5 noiembrie 1997, actualizată prin Ordinul președintelui Institutului Național de Statistică nr. 601/2002, publicat în Monitorul Oficial al României, Partea I, nr. 908 din 13 decembrie 2002.  

